പഴയ വാഹനങ്ങള് പൊളിക്കും ന്യൂഡല്ഹി: പരിസ്ഥിതി മലിനീകരണത്തിന് ഇടയാക്കുന്ന പഴയ വാഹനങ്ങള് പൊളിക്കുന്നതിനുള്ള നയം പ്രഖ്യാപിച്ച് പ്രധാനമന്ത്രി നരേന്ദ്ര മോദി. പുതിയ നയം അനുസരിച്ച് വാണിജ്യ വാഹനങ്ങള് 15 വര്ഷവും സ്വകാര്യ വാഹനങ്ങള് 20 വര്ഷവും മാത്രമേ പരമാവധി ഉപയോഗിക്കാവൂ. എന്നാല്, കാലപ്പഴക്കം മാത്രം പരിഗണിച്ചായിരിക്കില്ല വാഹനങ്ങള് പൊളിക്കുന്നത്. വാഹനങ്ങളുടെ കാര്യക്ഷമതകൂടി കണക്കിലെടുത്തായിരിക്കും പൊളിക്കുന്നതിനുള്ള മാനദണ്ഡം നിശ്ചയിക്കുക. പഴയ വാഹനം പൊളിച്ചു പുതിയ വാഹനം വാങ്ങുന്നവര്ക്ക് രജിസ്ട്രേഷന് നിരക്കുകള് സൗജന്യമാക്കി നല്കും. രജിസ്ട്രേഷന് ഏകജാലക സംവിധാനവും ഏര്പ്പെടുത്തും. പഴയ വാഹനങ്ങള് പൊളിക്കുന്നതിനായി 70 കേന്ദ്രങ്ങള് തുടങ്ങും. അന്തരീക്ഷ മലിനീകരണമുണ്ടാക്കുന്ന വാഹനങ്ങള് നിരോധി ക്കും. പുതിയ നയത്തിലൂടെ പതിനായിരം കോടിയുടെ നിക്ഷേപം വരും. 35,000 പേര്ക്ക് തൊഴിലവസരവും സൃഷ്ടിക്കപ്പെടുമെന്നും മോദി പറഞ്ഞു. അഹമ്മദാബാദില് നടന്ന നിക്ഷേപസംഗമത്തിലാണ് മോദി നാഷണല് സ്ക്രാപ് പോളിസി പ്രഖ്യാപിച്ചത്. വികസനയാത്രയിലെ നിര്ണായക തീരുമാനമെന്നാണ് സ്ക്രാപ് നയത്തെ മോദി വിശേഷിപ്പിച്ചത്.